ઉલ્લેખનીય એ પણ છે કે, બી.ટી.એસ અને કોંગ્રેસના કાર્યકરો કોસંબા વિસ્તારમાં વિરોધ નોંધાવે નહીં તે માટે જિલ્લા પોલીસે બંદોબસ્ત પણ ગોઠવ્યો હતો. બુધવારે સવારથી જ સ્થાનિક પોલીસનું પેટ્રોલિંગ પણ ચાલુ હતું. જોકે, બીટીએસ અને કોંગ્રેસના કાર્યકરોએ પોલીસને ચકમો આપ્યો હતો. હોંશિયારી વાપરીને કોસંબા ફાટક પાસેના ઓવરબ્રીજના છેડે પહોંચી ગયા હતાં. ત્યાં ટાયર સળગાવીને હાઇવે ચક્કાજામ કરી દીધો હતો. એટલે પોલીસે પકડદાવ રમવો પડ્યો હતો.